open-index/open-wikipedia-markdown huggingface dataset:
Γιώργος Τερζής

Ο **Γιώργος Τερζής** ήταν Έλληνας ποδοσφαιριστής, ο οποίος αγωνιζόταν ως μέσος επιθετικός στην ομάδα του Άρη Θεσσαλονίκης τη σεζόν 1969-70, κατακτώντας με τους «κίτρινους» το Κύπελλο Ελλάδος, ενώ πέρασε το μεγαλύτερο μέρος της καριέρας του στη Βέροια.

## Καριέρα
Ο Τερζής, με καταγωγή από το Χέρσο Κιλκίς , ξεκίνησε την καριέρα του από τον Κιλκισιακό και το καλοκαίρι του 1969 μεταπήδησε στον Άρη Θεσσαλονίκης, με τον οποίο αγωνίστηκε σε δεκατέσσερις αγώνες εκείνη τη χρονιά, κατακτώντας το Κύπελλο Ελλάδος.

Με τη «Βασίλισσα του Βορρά» αγωνίστηκε σε 91 αγώνες της Α' Εθνικής και πέτυχε 3 γκολ, παίζοντας το 1970-71, το 1971-72 και το 1977-78 στο ανώτερο επίπεδο του ελληνικού πρωταθλήματος. Τις υπόλοιπες χρονιές συμμετείχε στο πρωτάθλημα της Β' Εθνικής και είναι ένας από τους δέκα πρώτους σε συμμετοχές στην ιστορία του συλλόγου της Ημαθίας με 253 ματς.

Το Νοέμβριο του 1974, ο συμπαίκτης του, Νίκος Μιμίδης, κατηγορήθηκε ότι προσπάθησε να πείσει τον Τερζή να δεχτούν και οι δύο χρήματα από τον Απόλλωνα Καλαμαριάς. Ο Τερζής ενημέρωσε τον έφορο της ομάδας, Παπαχατζή, και τον γενικό αρχηγό της, Απόστολο Στεργίου και μαγνητοφώνησαν τηλεφώνημα του Τερζή με τον Μιμίδη και τον ποδοσφαιριστή του Απόλλωνα, Τσουπλάκη. Ως αποτέλεσμα, ο Μιμίδης συνελήφθη και δεν αγωνίστηκε ξανά στην ομάδα της Βέροιας.

Ο Γιώργος Τερζής ήταν πατέρας του προπονητή του Άρη και της Βέροιας, Τόλη Τερζή. Πέθανε από καρκίνο στις 14 Ιουλίου 2012, σε ηλικία 67 ετών.

## Παραπομπές


## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Α.Ο. Κιλκισιακού
Κατηγορία:Ποδοσφαιριστές Π.Α.Ε. Βέροιας
Κατηγορία:Μέσοι ποδοσφαιριστές
Διαδηλώσεις του 2021 στη Μιανμάρ

Οι **διαδηλώσεις του 2021 στη [[Μιανμάρ]]** είναι οι εγχώριες αντιδράσεις των πολιτών που αντιστέκονται στη στρατιωτική κυβέρνηση του Μιν Αούνγκ Χλάινγκ, το στρατιωτικό καθεστώς που επιβλήθηκε στη χώρα μετά το πραξικόπημα της 1ης Φεβρουαρίου. Μέχρι τις 15 Φεβρουαρίου 2021 τουλάχιστον 452 άτομα έχουν συλληφθεί και κρατηθεί.

Οι διαδηλωτές χρησιμοποίησαν ειρηνικά και αβίαστα μέσα διαμαρτυρίας, όπως πολιτική ανυπακοή, απεργίες των εργαζομένων, μποϊκοτάζ, κατσαρολάσα, δημόσιες συγκεντρώσεις και διαμαρτυρίες. Επανειλημμένα ζήτησαν να αποκατασταθεί η δημοκρατία και να επιτραπεί στα εκλεγμένα μέλη της κυβέρνησης να αναλάβουν καθήκοντα. Οι οπαδοί του κυβερνώντος κόμματος, της Εθνικής Δημοκρατικής Ένωσης, ζητούν να απελευθερωθεί η πρώην Κρατική Σύμβουλος Αούνγκ Σαν Σου Κι η οποία κρατείται για να δικαστεί. Σύμβολα της επανάστασης είναι η κόκκινη κορδέλα, επειδή κόκκινο είναι το χρώμα του κυβερνώντος κόμματος, ο χαιρετισμός των 3 δακτύλων και το τραγούδι «*Και ο Κόσμος να Τελειώσει Δεν θα Χαρούμε*», το οποίο ήταν ύμνος στην επανάσταση που έμεινε γνωστή ως "8888".

Ως απάντηση στο ολοένα και αυξανόμενο κίνημα διαμαρτυριών, οι στρατιωτικοί αρχηγοί του πραξικοπήματος εφάρμοσαν μέτρα για να καταστείλουν την αντίσταση και να εδραιώσουν το καθεστώς τους, όπως: λογοκρισία των μέσων ενημέρωσης του κοινού, αποκλεισμό του ίντερνετ και των διαδικτυακών εφαρμογών κοινωνικής δικτύωσης, όπως το φέισμπουκ και το τουίτερ, συλλήψεις και κρατήσεις διαδηλωτών, πολιτικές προσκλήσεις σε κόμματα για να συμμετάσχουν στο Συμβούλιο Διοίκησης του Κράτους, προβοκάτορες που καλλιεργούν την ανεκτικότητα στο στρατιωτικό καθεστώς. Στις συγκρούσεις των στρατιωτικών με τους διαδηλωτές έχουν εφαρμοστεί βίαιες μέθοδοι καταστολής, όπως δακρυγόνα και λαστιχένιες σφαίρες.

## Παραπομπές


Κατηγορία:Διαδηλώσεις και διαμαρτυρίες του 2021
Σύνδρομο γυμνού λεμφοκυττάρου τύπου 2

Το **Σύνδρομο γυμνού λεμφοκυττάρου τύπου 2** είναι μια σπάνια γενετική κατάσταση κατά την οποία μια ομάδα γονιδίων, που ονομάζεται σύμπλεγμα ιστοσυμβατότητας τύπου ΙΙ, δεν εκφράζεται.Το αποτέλεσμα αυτής της κατάστασης είναι ότι το ανοσοποιητικό σύστημα τίθεται σε σοβαρό κίνδυνο και δεν μπορεί να καταπολεμήσει αποτελεσματικά την μόλυνση.

## Συμπτώματα
Μεταξύ των συμπτωμάτων που εμφανίζει το σύνδρομο των γυμνών λεμφοκυττάρων τύπου 2 είναι τα ακόλουθα:

* Κολίτιδα
* Διάρροια
* Εγκεφαλίτιδα
* Ουδετεροπενία
* Ηπατίτιδα (ιογενής)
* Ανωμαλίες στην ανάπτυξη
* Χρόνια βλεννογόνος καντιντίαση
* Επαναλαμβανόμενες βακτηριακές λοιμώξεις

## Αιτίες
Οι γενετικές αιτίες του συνδρόμου γυμνών λεμφοκυττάρων τύπου 2 οφείλεται σε μεταλλάξεις σε οποιοδήποτε από τα ακόλουθα γονίδια:

* CIITA, είναι υπεύθυνο για την παροχή οδηγιών για να δημιουργηθεί μια πρωτεΐνη η οποία ελέγχει την μεταγραφή γονιδίων και βρίσκεται στην θέση 16p13.13 (κυτταρογενετική θέση)
* RFX5, έχει την ίδια λειτουργία με το προηγούμενο γονίδια και βρίσκεται στην θέση 1q21.3 (κυτταρογενετική θέση)
* RFXANK, γνωστό ως πρωτεΐνη που σχετίζεται με τον παράγοντα Χ ο οποίος περιέχει ανκυρίνη, έχει την ίδια λειτουργία με τα προηγούμενα γονίδια και βρίσκεται στην θέση 19p13.11 (κυτταρογενετική θέση)
* RFXAP, προσφέρει οδηγίες για την δημιουργία της πρωτεΐνης RFX που εμπλέκεται στην δημιουργία γονιδίων MHC τύπου 2 και βρίσκεται στην θέση 13q13.3 (κυτταρογενετική θέση)

## Διάγνωση
Η διάγνωση για το σύνδρομο των γυμνών λεμφοκυττάρων τύπου 2 μπορεί να γίνει μέσω γενετικών δοκιμών. Μια εξέταση αίματος μπορεί να υποδείξει μειωμένα κύτταρα CD4 + T (λεμφοκύτταρα βοηθητικού τύπου Τ) καθώς και την ανοσοσφαιρίνη.

## Περαιτέρω μελέτη
*  Review
* 

## Εξωτερικοί σύνδεσμοι
* PubMed

## Παραπομπές


Κατηγορία:Αυτοσωμικές υπολειπόμενες διαταραχές
Dioctophyme renale

Το **Dioctophyme renale**, συνήθως αναφερόμενο ως **γιγαντιαίο σκουλήκι των νεφρών**, είναι ένας παρασιτικός νηματοειδής ιστός (σκουλήκι) το οποίο συναντάται στα νεφρά των θηλαστικών. Εμφανίζεται σε παγκόσμιο επίπεδο αλλά είναι λιγότερο συχνό στην Αφρική και την Ωκεανία. Επηρεάζει τα θηλαστικά που τρώνε ψάρια και ιδιαίτερα τα βιζόν και τα σκυλιά. Η προσβολή από τον άνθρωπο είναι σπάνιο φαινόμενο και συνήθως οδηγεί στην καταστροφή του ενός νεφρού, και ως εκ τούτου δεν είναι θανατηφόρο. Σε μελέτη του 2019 αναφέρθηκαν συνολικά 37 γνωστά περιστατικά Dioctophyme renale, με τον μεγαλύτερο αριθμό (22) στην Κίνα. Κατά την διάγνωση μέσω της δειγματοληψίας ιστών, η μοναδική θεραπεία είναι η χειρουργική αφαίρεση.

## Εξωτερικοί σύνδεσμοι

* Giant Kidney Worm - Βίντεο στο YouTube που δείχνει την αφαίρεση πέντε γιγάντιων σκουληκιών του νεφρού από σκύλο.

## Παραπομπές


Κατηγορία:Νηματέλμινθες
Κατηγορία:Παρασιτικές ασθένειες
Gongylonema pulchrum

Το ***Gongylonema pulchrum*** είναι το μοναδικό παράσιτο της οικογένειας *Gongylonema* που είναι ικανό να μολύνει τους ανθρώπους.

Οι λοιμώξεις του *Gongylonema pulchrum* οφείλονται σε ανθρώπους που λειτουργούν ως τυχαίοι ξενιστές για το παράσιτο. Υπάρχουν επτά είδη σπειροειδών νημάτων που μολύνουν τυχαίους ανθρώπινους ξενιστές: *Gnathostoma, Thelazia, Gongylonema, Physaloptera, Spirocerca, Rictularia*. Το παράσιτο *Gongylonema pulchrum* είναι ένα νηματοειδές σκουλήκι της κατηγορίας *spirurida*. Είναι ένα σχετικά λεπτό νηματοειδές σκουλήκι, και όπως και άλλα σκουλήκια στην ίδια κατηγορία, δεν διαθέτει κυκλοφορικό ή αναπνευστικό σύστημα. Τα υπόλοιπα είδη *Gongylonema* μολύνουν τα πουλιά και τα θηλαστικά: υπάρχουν 25 είδη που βρέθηκαν σε θηλαστικά και 10 είδη που βρέθηκαν σε πουλιά.

Αυτό το παράσιτο είναι πολυκυτταρικό και ικανό στο να κινείται. Έχει πολλές προεξοχές στην βλεννογόνο, οι οποίες βοηθούν στην πρόωση μέσω του λεπτού στρώματος του δέρματος στο εσωτερικό του στόματος του ανθρώπινου ξενιστή. Έχουν επίσης ένα σύστημα αποβολής με πλευρικές προεξοχές. Αυτό το παράσιτο τρέφεται με επιθηλιακά κύτταρα. Πολύ συχνά οι προεξοχές είναι μια περιοχή σχηματισμού φλεγμονής, μέσω της συσσώρευσης εκκρίσεων σε αυτές. Το *Gongylonema* καταπίνει επίσης αυτές τις εκκρίσεις.

To 2013 σημειώθηκε το πρώτο περιστατικό μόλυνσης ανθρώπου με *Gongylonema* στη Γαλλία.

## Φωτογραφίες
Οι παρακάτω είναι όλες φωτογραφίες από ένα αρσενικό σκουλήκι *Gongylonema pulchrum*, το οποίο βγήκε από έναν άνδρα στη Γαλλία.

Gongylonema_pulchrum_nematode_from_man_Figure_2a.jpg|Entire male
Gongylonema_pulchrum_nematode_from_man_Figure_2b.jpg|Κεφαλή
Gongylonema_pulchrum_nematode_from_man_Figure_2c.jpg|Posterior end
Gongylonema_pulchrum_nematode_from_man_Figure_2d.jpg|Precloacal papillae
Gongylonema_pulchrum_nematode_from_man_Figure_2e.jpg|Postcloacal papillae
Gongylonema_pulchrum_nematode_from_man_Figure_2f.jpg|Right spicule and gubernaculum
Gongylonema_pulchrum_nematode_from_man_Full_Plate_2.jpg|Complete plate (click on image for detailed caption)


## Περαιτέρω μελέτη
* 
* 
* 
* 
* 
* 
*  

## Παραπομπές

## Εξωτερικοί σύνδεσμοι

* Case of human infection
* ''G. pulchrum'' σε Ιρανή γυναίκα 
* Definition 

Κατηγορία:Νηματέλμινθες
Κατηγορία:Παρασιτικές ασθένειες
Halicephalobus gingivalis

Το ***Halicephalobus gingivalis*** είναι ένα σαπροφάγο νηματοειδές σκουλήκι ελεύθερης διαβίωσης που ταυτοποιήθηκε και ονομάστηκε το 1954 από τον Στεφάνσκι. Είναι παράσιτο το οποίο συναντάται στα άλογα και το οποίο εισβάλλει στην ρινική κοιλότητα, ενίοτε και σε άλλες περιοχές, και παράγει κοκκώδεις μάζες. Σε σπάνιες περιπτώσεις, μπορεί επίσης να μολύνει τον άνθρωπο, στον οποίο είναι πάντα θανατηφόρος. Με βάση μελέτες που έχουν διεξαχθεί σε μολυσμένα άλογα στην Φλόριντα, αυτό το παράσιτο σχετίζεται με βαλτώδη περιβάλλοντα. Αυτά τα σκουλήκια είναι δίοικα, με θηλυκά και αρσενικά όργανα να έχουν βρεθεί σε διαφορετικούς ανθρώπους. Τα αυγά και οι ανώριμες προνύμφες έχουν βρεθεί σε δείγματα ιστών, υποδεικνύοντας την απουσία σεξουαλικού κύκλου ενώ αρσενικά σκουλήκια έχουν βρεθεί στο έδαφος, γεγονός που υποδηλώνει ότι ενδέχεται να συμβαίνει και σεξουαλική αναπαραγωγή. Το παράσιτο θεωρείται ότι εισέρχεται στον οργανισμό μέσω αμυχών στο δέρμα ή μέσω βλεννογόνων. Ο νηματοειδής αυτός ιστός έχει πλέον παγκόσμια παρουσία καθώς έχουν εντοπιστεί περιπτώσεις μόλυνσης των ιπποειδών στον Καναδά, την Φλόριντα, την Σκανδιναβία και στα αραβικά άλογα.

## Παραπομπές

* Lim C.K., Crawford A., Moore CV, Gasser RB, Nelson R., Koehler AV,
Bradbury RS, Speare R, Dhatrak D, Weldhagen GF: 2015. «First human case of fatal
Halicephalobus gingivalis meningoencephalitis in Australia», *J Clin Microbiol*,
53:1768 –1774. doi:10.1128/JCM.00032-15.

Κατηγορία:Νηματέλμινθες
Κατηγορία:Παρασιτικές ασθένειες
Μεταφυσιακή δυσπλασία

Η **Μεταφυσιακή δυσπλασία**, ή νόσος του Pyle, είναι μια διαταραχή των οστών. Είναι μια σπάνια ασθένεια στην οποία το εξωτερικό μέρος των άκρων των οστών είναι λεπτότερο από το κανονικό και υπάρχει αυξημένη επιρρέπεια στα κατάγματα. Το χαρακτηριστικό γνώρισμά της είναι μια ανωμαλία στα οστά των χεριών και των ποδιών, στα οποία τα άκρα (μεταφύσεις) των οστών είναι ασυνήθιστα πλατιά. Το σχήμα αυτών των οστών μοιάζει με κουπί βάρκας. Τα πλατιά άκρα οφείλονται στην διεύρυνση του σπογγώδους εσωτερικού στρώματος των οστών (δοκιδωτό οστό). Παρόλο που το δοκιδωτό οστό διογκώνεται, το πυκνό εξωτερικό στρώμα του οστού (φλοιώδες οστό) είναι λεπτότερο από το κανονικό. Ως αποτέλεσμα, τα οστά είναι εύθραυστα και σπάζουν εύκολα. Οι ανωμαλίες των οστών στα πόδια προκαλούν συχνά βλαισιγονία στα προσβεβλημένα άτομα.

Και άλλες ανωμαλίες των οστών μπορούν να εμφανιστούν στην νόσο Pyle. Τα προσβεβλημένα άτομα ενδέχεται να έχουν διευρυμένα οστά στις κλείδες, στα πλευρά ή στα οστά των δαχτύλων και των χεριών. Τα οδοντικά προβλήματα είναι κοινά στην νόσο Pyle, συμπεριλαμβανομένης της καθυστερημένης εμφάνισης των μόνιμων δοντιών και της κακής ευθυγράμμισης των άνω και των κάτω δοντιών.

## Παραπομπές


Κατηγορία:Σπάνιες ασθένειες
Κατηγορία:Σκελετικές παθήσεις
Βάλτερ Πφέφερ

Ο **Βάλτερ Πφέφερ** (γερμανικά: Walter Pfeffer, Βιέννη, Αυστροουγγαρία, 10 Αυγούστου 1897 - Αθήνα, Ελλάδα, 28 Φεβρουαρίου 1970) ήταν Αυστριακός μουσουργός.

Γεννήθηκε στη Βιέννη από γονείς Εβραϊκής καταγωγής. Σπούδασε φιλοσοφία της μουσικής στο οικείο Πανεπιστήμιο, στην Ακαδημία Μουσικών και Ερμηνευτικών Τεχνών, όπου γνωρίσθηκε και συνδέθηκε φιλικά με τους συνθέτες Felix Weingartner και Franz Lehárr.

Το 1924 διορίσθηκε καθηγητής μουσικής στο "Φολκσόπερ" της Βιέννης και δύο χρόνια μετά ξεκίνησε διεθνή καριέρα μουσικοσυνθέτη σε διάφορες ευρωπαϊκές χώρες (Γερμανία, Ελβετία, Ιταλία, Ολλανδία). Την τριετία 1929-1931 υπηρέτησε σε κρατικά θέατρα σε Βερολίνο, Μόναχο και στο Ανόβερο. Μετά την άνοδο του Χίτλερ στην εξουσία, αποπέμφθηκε από τις θέσεις του. Το 1939 και ενώ είχε προηγουμένως, θητεύσει ως καλλιτεχνικός διευθυντής του δημοτικού θεάτρου Βιέννης (μέχρι το Άνσλους, οπότε διέφυγε στο Βέλγιο), κατόπιν πρόσκλησης του τότε διευθυντή της Εθνικής Λυρικής Σκηνής Κωστή Μπαστιά και φίλου του, έφτασε στην Ελλάδα και ανέλαβε διευθυντής της Ορχήστρας "Νυχτερίδα". Παρουσίασε δεκάδες έργα των Johann Strauss II, Lehár, Emmerich Kálmán, Franz von Suppé, Carl Millöcker και Carl Zeller, ενώ εργάσθηκε και στην ελληνική ραδιοφωνία. Γοητεύτηκε από την Ελλάδα, νυμφεύθηκε την Ελληνίδα χορεύτρια-χορογράφο και ιδρύτρια Σχολής Κλασσικού Μπαλέτου, Έλεν Τσουκαλά και εγκαταστάθηκε μόνιμα στην Αθήνα, όπου και απεβίωσε.

## Παραπομπές


## Πηγή
* Εφημερίδα "Έθνος", φύλλο της 2 Μαρτίου 1970, σελ. 2: "Ο Βάλτερ Πφέφφερ πέθανε προχθές".

Πφεφερ Βαλτερ
Σύνδρομο Κονράντι-Χίνερμαν

Το σύνδρομο **Κονράντι-Χίνερμαν** είναι ένας σπάνιος τύπος χονδροδυσπλασίας. Συνδέεται με το γονίδιο EBP και επηρεάζει μεταξύ ενός στα 100.000 και ενός στα 200.000 βρεφών.

Είναι επίσης γνωστό ως σύνδρομο Χάπλε, από τον Γερμανό γιατρό Ρούντολφ Χάπλε (γεν. 1938), ο οποίος έγραψε μια σειρά επιστημονικών άρθρων σχετικά με την ασθένεια το 1976. Το όνομα σύνδρομο Κονράντι-Χίνερμαν προέκυψε από τους Γερμανούς ιατρούς Έριχ Κονράντι (1882–1968) και Καρλ Χίνερμαν (1904–1978).

Κατηγορία:Σπάνιες ασθένειες
Σπονδυλοεπιφυσιακή δυσπλασία

μικρογραφία|Ακτινογραφία της σπονδυλικής στήλης ασθενούς με σπονδυλοεπιφυσιακή δυσπλασία

Η συγγενής **Σπονδυλοεπιφυσιακή δυσπλασία** είναι μια σπάνια διαταραχή της ανάπτυξης των οστών, σκελετικές ανωμαλίες και περιστασιακά προβλήματα με την όραση και την ακοή. Το όνομα της πάθησης υποδηλώνει ότι επηρεάζει τα οστά της σπονδυλικής στήλης και τα άκρα των οστών (επιφύσεις) αλλά και ότι υφίσταται από την γέννηση του ατόμου (συγγενής). Τα συμπτώματα της συγγενούς σπονδυλοεπιφυσιακής δυσπλασίας είναι παρόμοια, αλλά πιο ήπια, με αυτά των σκελετικών διαταραχών της αχονδρογένεσης τύπου 2 και της υποχονδρογένεσης. Είναι μια υποκατηγορία της κολλαγονοπάθειας τύπου 2 και 11.

## Περαιτέρω μελέτη
* GeneReviews/NIH/NCBI/UW entry on X-Linked Spondyloepiphyseal Dysplasia Tarda
* OMIM entries on X-Linked Spondyloepiphyseal Dysplasia Tarda

## Παραπομπές


Κατηγορία:Σπάνιες ασθένειες
Κατηγορία:Σκελετικές παθήσεις
Κακοήθης βρεφική οστεοπέτρωση

H **κακοήθης βρεφική οστεοπέτρωση** είναι ένας σπάνιος τύπος σκελετικής οστεοσκληρυντικής δυσπλασίας που συνήθως εμφανίζεται στα βρέφη και χαρακτηρίζεται από μια ακτινογραφία υπερβολικής ανάπτυξης των οστών.

Η γενικευμένη αύξηση της οστικής πυκνότητας έχει μια ειδική προδιάθεση να περιλαμβάνει τον μυελό των οστών με μια σχετική μείωση του εξωτερικού φλοιού. Η εξάλειψη του εξωτερικού χώρου του μυελού των οστών και η επακόλουθη έλλειψη των κυτταρικής λειτουργίας ενδέχεται να οδηγήσουν σε σοβαρές αιματολογικές επιπλοκές. Η ατροφία της όρασης και η βλάβη του κρανιακού νεύρου που οφείλονται στην επέκταση των οστών μπορεί να οδηγήσουν σε νοσηρότητα. Η πορεία της πάθησης είναι εξαιρετικά δυσμενής σε περιστατικά που δεν έχουν λάβει κάποια μορφή θεραπείας. Η απλή ακτινογραφία παρέχει μόνο τις βασικές πληροφορίες για την διάγνωση. Οι κλινικές και ακτινολογικές εξετάσεις είναι θεμελιώδεις επίσης για την διαγνωστική διαδικασία, σε συνδυασμό με πρόσθετες γονιδιακές εξετάσεις προκειμένου να καταστεί δυνατή η επιβεβαίωση της πάθησης.

## Παραπομπές


Κατηγορία:Σπάνιες ασθένειες
Κατηγορία:Σκελετικές παθήσεις
Μητροπολιτική Όπερα της Νέας Υόρκης (θέατρο)

Η **Μητροπολιτική Όπερα της Νέας Υόρκης** είναι όπερα που βρίσκεται στην πλατεία Λίνκολν στο Μανχάταν της Νέας Υόρκης. Όντας μέρος του Κέντρου Λίνκολν για τις παραστατικές τέχνες, το θέατρο σχεδιάστηκε από τον Γουάλας Χάρισον και τον Μαξ Αμπράμοβιτς. Η επίσημη πρεμιέρα έγινε στις 16 Σεπτεμβρίου του 1966, αντικαθιστώντας την αρχική Μητροπολιτική Όπερα που άνοιξε το 1883 και βρισκόταν στην οδό Μπροντγουέι. Με χωρητικότητα περίπου 3.850 θέσεων, το θέατρο είναι η μεγαλύτερη όπερα στον κόσμο. Το θέατρο είναι η έδρα του οργανισμού της Μητροπολιτική Όπερα της Νέας Υόρκης, στο οποίο φιλοξενείται, επίσης, το American Ballet Theatre κατά τους καλοκαιρινούς μήνες.

## Παραπομπές


## Εξωτερικοί σύνδεσμοι
* 
* 

Κατηγορία:Θέατρα όπερας
Κατηγορία:Κτίρια και κατασκευές στη Νέα Υόρκη
Νόσος Καμουράτι-Ένγκελμαν

Η **Νόσος Καμουράτι-Ένγκελμαν** είναι μια σπάνια αυτοσωμική γενετική διαταραχή που προκαλεί χαρακτηριστικές ανωμαλίες στον σκελετό. Είναι γνωστή και ως προοδευτική διαφυσιακή δυσπλασία. Αποτελεί μια μορφή δυσπλασίας. Οι ασθενείς έχουν συνήθως πυκνά οστά, ειδικά κατά μήκος των άκρων των οστών (τα οποία ονομάζονται διαφυσιακή δυσπλασία). Τα οστά του κρανίου μπορεί να είναι τόσο πυκνά έτσι ώστε να μειωθούν σημαντικά οι δίοδοι που μεταφέρουν τα νεύρα και τα αιμοφόρα αγγεία διαμέσου του κρανίου, ή ακόμα και να καταλήξουν σε τύφλωση ή κώφωση.

Αυτή η ασθένεια εμφανίζεται συχνά στην παιδική ηλικία και θεωρείται κληρονομική, ωστόσο πολλοί ασθενείς δεν έχουν προηγούμενο ιατρικό ιστορικό στην οικογένειά τους. Η ασθένεια αυτή έχει μια αργή πρόοδο και, παρόλο που δεν υπάρχει ολοκληρωμένη θεραπεία, επιδέχεται φαρμακευτικής αγωγής. Πήρε το όνομά της από τους Μ. Καμουράτι και Γ. Ένγκελμαν.

## Περαιτέρω μελέτη
* Camurati-Engelmann disease on Genetic Home Reference
* GeneReviews/NCBI/NIH/UW entry on Camurati-Engelmann Disease
* 
* Camurati–Engelmann Disease δημοσιεύτηκε στο Calcified Tissue International στις 5 Φεβρουαρίου του 2019, Τεύχος 104, σελίδες 554–560

## Παραπομπές


Κατηγορία:Σπάνιες ασθένειες
Κατηγορία:Γενετικές διαταραχές
Κατηγορία:Σκελετικές παθήσεις
Μεταφυσιακή χονδροδυσπλασία του Γιάνσεν

Η **Μεταφυσιακή χονδροδυσπλασία του Γιάνσεν** είναι μια ασθένεια που προκύπτει από την ενεργοποίηση του τύπου 1 του υποδοχέα της παραθυρεοειδούς ορμόνης. Είναι εξαιρετικά σπάνια και από το 2007 έχουν καταγραφεί λιγότερες από 20 περιπτώσεις παγκοσμίως. Υπάρχουν μόνο 2 γνωστές οικογένειες, από το Ντουμπάι και το Τέξας, στις οποίες η ασθένεια μεταδόθηκε από μητέρα σε κόρη (Τέξας) και από μητέρα σε δυο γιους (Ντουμπάι).

## Αιτία
Η μεταφυσιακή χονδροδυσπλασία του Γιάνσεν προκαλείται από μια μετάλλαξη στο γονίδιο PTH1R. Οι περισσότερες περιπτώσεις οφείλονται σε μια πηγαία μετάλλαξη. Η κληρονομικότητα είναι κυρίαρχη στην αυτοσωματική αυτή πάθηση.

## Διάγνωση
Η αρχική διάγνωση εμφανίζεται συνήθως κατά την βρεφική ηλικία ή την πρώιμη παιδική ηλικία και βασίζεται σε βασικά χαρακτηριστικά και συμπτώματα. Οι ακτινογραφίες μπορεί να αποκαλύψουν την ανώμαλη ανάπτυξη των βολβοειδών άκρων των οστών. Οι εξετάσεις που ανιχνεύουν υπερασβεστουρία και υπερασβεστιαιμία λειτουργούν βοηθητικά στις εξετάσεις.

## Θεραπεία
Προς το παρόν δεν υφίσταται κάποια γνωστή θεραπεία, αν και ορισμένοι κλινικοί ερευνητές προσπάθησαν να μειώσουν την υπερασβεστιαιμία με διάφορα διφωσφονικά φάρμακα.

## Όνομα
Πήρε το όνομά της από τον Μουρκ Γιάνσεν (1867-1935), έναν Ολλανδό ορθοπαιδικό χειρουργό.

## Περαιτέρω μελέτη
* Metaphyseal chondrodysplasia, Jansen type -- OrphaNet Information (PDF) 
* Jansen’s Metaphyseal Chondrodysplasia, Case Report, Indian Pediatrics
* Jansen Type Metaphyseal Chondrodysplasia -- National Organization for Rare Disorders (NORD)
* A Novel Parathyroid Hormone (PTH)/PTH-Related Peptide Receptor Mutation in Jansen’s Metaphyseal Chondrodysplasia, The Journal of Clinical Endocrinology & Metabolism (1) 
* A Form of Jansen’s Metaphyseal Chondrodysplasia with Limited Metabolic and Skeletal Abnormalities Is Caused by a Novel Activating Parathyroid Hormone (PTH)/PTH-Related Peptide Receptor Mutation, The Journal of Clinical Endocrinology & Metabolism (2) 
* Constitutively Activated Receptors for Parathyroid Hormone and Parathyroid Hormone–Related Peptide in Jansen's Metaphyseal Chondrodysplasia, The New England Journal of Medicine 
* Constitutive Activation of the Cyclic Adenosine 3',5'-Monophosphate Signaling Pathway by Parathyroid Hormone (PTH)/PTH-Related Peptide Receptors Mutated at the Two Loci for Jansen’s Metaphyseal Chondrodysplasia, Molecular Endocrinology  

## Παραπομπές


Κατηγορία:Σπάνιες ασθένειες
Σύνδρομο Χαντιγκόντου

Το **σύνδρομο Χαντιγκόντου** είναι μια σπάνια και επώδυνη οστεοαρθριτική διαταραχή που συναντάται κυρίως στο Μαλνάντ και στην Καρνάτακα της Ινδίας. Είναι κοινώς γνωστή και ως ασθένεια Χαντιγκόντου καθώς προέρχεται από το χωριό Χαντιγκόντου της επαρχίας Σιμόγκα της πολιτείας Καρνάτακα, όπου παρατηρήθηκε για πρώτη φορά. Αυτή η ασθένεια δεν έχει προς το παρόν κάποια θεραπεία. Φέρει την επιστημονική ονομασία ενδημική οικογενειακή αρθρίτιδα του Μαλνάντ. Από την ημέρα που ανακαλύφθηκε, έχουν χάσει την ζωή τους πάνω από 1000 άτομα και πολλοί άνθρωποι έχουν μείνει ανάπηροι.

## Παραπομπές


Κατηγορία:Σπάνιες ασθένειες
Μητροπολιτική Όπερα της Νέας Υόρκης

Η επωνυμία Μητροπολιτική Όπερα της Νέας Υόρκης μπορεί να αναφέρεται στις:

* Μητροπολιτική Όπερα της Νέας Υόρκης, οργανισμός με αντικείμενο το λυρικό θέατρο με έδρα τη Νέα Υόρκη
* Μητροπολιτική Όπερα της Νέας Υόρκης, όπερα στο Μανχάταν

__DISAMBIG__
Σύνδρομο Έλερς-Ντάνλος

Το **Σύνδρομο Έλερς-Ντάνλος** είναι μια ομάδα σπάνιων γενετικών διαταραχών του συνδετικού ιστού. Τα συμπτώματα μπορεί να περιλαμβάνουν χαλαρές αρθρώσεις, πόνο στις αρθρώσεις, υπερελαστικό δέρμα με υφή βελούδου και μη-φυσιολογικό σχηματισμό ουλών. Αυτά μπορεί να παρατηρηθούν κατά την γέννηση ή την πρώιμη παιδική ηλικία. Οι επιπλοκές μπορεί να περιλαμβάνουν προβλήματα στις αορτές, εξάρθρωση των αρθρώσεων, σκολίωση, χρόνιο πόνο ή πρώιμη οστεοαρθρίτιδα.

Το σύνδρομο Έλερς-Ντάνλος λαμβάνει χώρα εξαιτίας των παραλλαγών που προκύπτουν σε περισσότερα από 19 γονίδια τα οποία υφίστανται κατά την γέννηση. Το γονίδιο που επηρεάζεται, καθορίζει τον τύπο του συνδρόμου Έλερς-Ντάνλος. Ορισμένες διαταραχές προκύπτουν από μια νέα διαταραχή που εμφανίζεται κατά την πρώιμη ανάπτυξη, ενώ άλλες κληρονομούνται με αυτοσωμικό τρόπο. Συνήθως αυτές οι παραλλαγές προκαλούν προβλήματα στην δομή ή την επεξεργασία του κολλαγόνου.

Η διάγνωση βασίζεται συχνά στα συμπτώματα και επιβεβαιώνεται με γενετικές εξετάσεις ή με βιοψία στο δέρμα, όμως οι ασθενείς μπορεί αρχικά να λάβουν λανθασμένη διάγνωση υποχονδρίασης, κατάθλιψης ή χρόνιας κόπωσης. Ένας μεγάλος αριθμός συμπτωμάτων δεν έχει ακόμα εντοπιστεί και συνδεθεί με το σύνδρομο Έλερς-Ντάνλος ενώ η άγνοια εκ μέρους των γιατρών βρίσκεται, σύμφωνα με τον γιατρό αποκατάστασης και αποθεραπείας Claude Hamonet, "στην αρχή των θεραπευτικών λαθών που συνοδεύονται από τα ιατρογενή αποτελέσματα προκατάληψης απέναντι σε αυτούς τους ασθενείς".

Δεν υφίσταται κάποια γνωστή θεραπεία. Η θεραπεία είναι κατά βάση υποστηρικτική και μόνο. Η φυσιοθεραπεία και η χρήση κηδεμόνων μπορούν να βοηθήσουν στην ενίσχυση των μυών και την στήριξη των αρθρώσεων. Αν και ορισμένες μορφές του συνδρόμου Έλερς-Ντάνλος οδηγούν σε ένα φυσιολογικό προσδόκιμο ζωής, κάποιες άλλες μορφές που επηρεάζουν τα αιμοφόρα αγγεία το μειώνουν αισθητά.

Ο τύπος συνδρόμου Έλερς-Ντάνλος με παρουσία υπερευλυγισίας (hEDS) επηρεάζει τουλάχιστον ένα στα 5000 άτομα παγκοσμίως, ενώ άλλες μορφές αυτού του συνδρόμου εμφανίζονται σε χαμηλότερη συχνότητα. Η πρόβλεψη εξέλιξης της νόσου εξαρτάται από την συγκεκριμένη διαταραχή. Η υπερευλυγισία περιγράφηκε για πρώτη φορά από τον Ιπποκράτη το 400 πΧ. Το σύνδρομο Έλερς-Ντάνλος πήρε το όνομά του από δυο γιατρούς, τον Έντβαρντ Έλερς από τη Δανία και τον Ανρί-Αλεξάντρ Ντάνλος από τη Γαλλία, οι οποίοι το περιέγραψαν στις αρχές του 20ου αιώνα.


File:Ehlers-Danlos syndrome 2.jpg|Σύνδρομο Έλερς-Ντάνλος σε έναν σκύλο
File:Ehlers-Danlos Syndrome 1.jpg|Ο ίδιος σκύλος με το σύνδρομο Έλερς-Ντάνλος
File:Ehlers-Danlos syndrome 3.jpg|Το σύνδρομο Έλερς-Ντάνλος στον ίδιο σκύλο που δείχνει μια ατροφική ουλή


## Παραπομπές

Κατηγορία:Σπάνια γενετικά σύνδρομα
Κατηγορία:Παθήσεις του συνδετικού ιστού
Δυσπλασία Νιστ

μικρογραφία|Η νόσος παρουσιάζει αυτοσωματική κυρίαρχη κληρονομικότητα

Η **Δυσπλασία Νιστ** είναι μια σπάνια μορφή νανισμού που προκαλείται από την μετάλλαξη του γονιδίου COL2A1 στο χρωμόσωμα 12. Το γονίδιο αυτό ευθύνεται για την παραγωγή κολλαγόνου τύπου 2. Η μετάλλαξη του γονιδίου COL2A1 προκαλεί ανωμαλία στην σκελετική ανάπτυξη και προβλήματα στην ακοή και την όραση. Αυτό που χαρακτηρίζει την εν λόγω δυσπλασία από οποιαδήποτε άλλη οστεοχονδροδυσπλασία τύπου 2 είναι το επίπεδο σοβαρότητας και το καμπυλωτό σχήμα στα άκρα των οστών.

Αυτή η δυσπλασία περιγράφηκε για πρώτη φορά από τον ιατρό Βίλχελμ Νιστ το 1952, όταν δημοσίευσε την ανάλογη περίπτωση ενός κοριτσιού 3,5 ετών. Ο δόκτορ Νιστ παρατήρησε ότι η ασθενής του είχε οστικές παραμορφώσεις και περιορισμένη κινητικότητα στις αρθρώσεις. Η ασθενής είχε επίσης μικρό ανάστημα ενώ αργότερα εμφάνισε τύφλωση, η οποία προέκυψε από αποκόλληση του αμφιβληστροειδούς χιτώνα και γλαύκωμα. Κατά την ανάλυση του DNA της ασθενούς το 1992, οι εξετάσεις αποκάλυψαν την διαγραφή μιας αλληλουχίας 28 ζευγών χρωμοσωμάτων, συμπεριλαμβανομένου ενός ματίσματος στο εξόνιο 12 και μιας μετάβασης από το G στο Α στο εξόνιο 50 του γονιδίου COL2A1.

Αυτή η δυσπλασία είναι πολύ σπάνια και εμφανίζεται σε λιγότερα από 1 άτομα ανά 1.000.000 ανθρώπους. Οι άνδρες και οι γυναίκες έχουν τις ίδιες πιθανότητες να νοσήσουν από αυτήν την πάθηση. Προς το παρόν, δεν υπάρχει κάποια θεραπεία για αυτήν την ασθένεια.

## Παραπομπές


Κατηγορία:Σπάνιες ασθένειες
Κατηγορία:Γενετικές διαταραχές
Αλ Τζαούφ (Λιβύη)

Το **Αλ Τζαούφ** (αραβικά: *الجوف*, Al Jawf/Al Ğawf) είναι πόλη στα νοτιοανατολικά της Λιβύης, πρωτεύουσα του διαμερίσματος της Κούφρα, στην όαση της Κούφρα. Κατά την απογραφή του 2012, αριθμούσε  κατοίκους.

## Λιβυκός Εμφύλιος Πόλεμος
Κατά τη διάρκεια του Λιβυκού Εμφύλιου Πολέμου του 2011, στο Αλ Τζαούφ έλαβαν χώρα ένοπλες συγκρούσεις μεταξύ εξεγερθέντων και υποστηρικτών του καθεστώτος. Νωρίτερα κατά τη διάρκεια του ίδιου έτους, η πόλη τέθηκε υπό τον έλεγχο των εξεγερθέντων, ωστόσο, στις 28 Απριλίου, ανακατελήφθη από τις καθεστωτικές δυνάμεις. Στις 6 Μαΐου, το Αλ Τζαούφ πέρασε εκ νέου υπό τον έλεγχο των εξεγερθέντων, ωστόσο, την 1 Ιουνίου, κατελήφθη από τον Στρατό του Σουδάν. Στις 24 Φεβρουαρίου 2012, ως αποτέλεσμα ένοπλης σύγκρουσης μεταξύ των φυλών των Ζουάγια και των Τούμπου στην Κούφρα, συνολικός αριθμός 28 τραυματιών εκκενώθηκαν από το τοπικό νοσοκομείο της περιοχής.

## Παραπομπές


Κατηγορία:Οικισμοί στη Λιβύη
Κατηγορία:Κούφρα
Γκοτζίλα: Το Τέρας του Αιώνος

Το **Γκοτζίλα** (αγγλικά:*Godzilla*, ιαπωνικά: ゴジラ,Χέπμπορν:**Gojira**) είναι μια ιαπωνική ταινία καϊτζού του 1954 σε σκηνοθεσία Ισιρόο Χόντα, με ειδικά εφέ από τον Εϊτζί Τσουμπουράγια. Η ταινία είναι μια παραγωγή και διανομή της Toho Studios, είναι η πρώτη ταινία της σειράς Godzilla και της εποχής Σόουα.

Η ταινία μπήκε στην παραγωγή μετά την κατάρρευση της συμπαραγωγής Ιαπωνίας-Ινδονησίας. Ο Τσουμπουράγια αρχικά επέλεξε ένα τεράστιο χταπόδι προτού οι κινηματογραφιστές αποφασίσουν να βάλουν στον ρόλο αυτόν ένα πλάσμα εμπνευσμένο από τους δεινόσαυρους. Ο Godzilla πρωτοστάτησε σε μια μορφή ειδικών εφέ που ονομάζεται κοστούμι, στην οποία ένας ερμηνευτής κόλπου που φοράει ένα κοστούμι αλληλεπιδρά με μικροσκοπικά σετ. Τα γυρίσματα διήρκησαν 51 ημέρες και η κατασκευή των ειδικών εφέ διήρκεσε 71 ημέρες.

Ο Godzilla κυκλοφόρησε θεατρικά στην Ιαπωνία στις 3 Νοεμβρίου 1954 και απέφερε 183 εκατομμύρια γιεν (ποσό που αντιστοιχεί σε $1.6 εκατομμύρια δολάρια) κατά την αρχική του θεατρική παράσταση. Το 1956, μια εκ νέου τροποποιημένη έκδοση «Αμερικανικοποιημένη», με τίτλο Godzilla, King of the Monsters! κυκλοφόρησε στις Ηνωμένες Πολιτείες. Η ταινία δημιούργησε ένα μια σειρά πολυμέσων, αναγνωρισμένο από τα ρεκόρ Γκίνες ως η πιο μακροχρόνια σειρά ταινιών στην ιστορία. Ο χαρακτήρας Godzilla έγινε έκτοτε ένα διεθνές εικονίδιο ποπ κουλτούρας και η συγκεκριμένη ταινία του 1954 θεωρήθηκε σε μεγάλο βαθμό υπεύθυνη για τη δημιουργία του προτύπου για τα μέσα ενημέρωσης τοκουσάτσου. Από την κυκλοφορία της, η ταινία έχει θεωρηθεί ως κινηματογραφικό επίτευγμα και μία από τις καλύτερες ταινίες τεράτων που έχουν γίνει ποτέ.

## Παραπομπές


## Εξωτερικοί σύνδεσμοι
* 
* 
* ''Godzilla: Poetry After the A-Bomb'' an essay by J. Hoberman at the Criterion Collection

Κατηγορία:Ταινίες του 1954
Κατηγορία:Ιαπωνόφωνες ταινίες
Κατηγορία:Αποκαλυπτικές ταινίες
Κατηγορία:Ιαπωνικές ταινίες
Κατηγορία:Godzilla (ταινίες)
Κατηγορία:Ταινίες παραγωγής Toho
Όστρουφ Λεντνίτσκι

δεξιά|μικρογραφία|250x250εσ| Το καραβάκι προς το Όστρουφ Λεντνίτσκι.
[δεξιά|μικρογραφία|250x250εσ| Μινιατούρα ανακατασκευής του μεσαιωνικού [Γκορντ (αρχαιολογία)|γκορντ.]]
Το **Όστρουφ Λεντνίτσκι** (πολωνικά: *Ostrów Lednicki*) είναι νησί στο νότιο τμήμα της λίμνης Λεντνίτσα στην Πολωνία, το οποίο βρίσκεται μεταξύ των πόλεων Γκνιέζνο και Πόζναν. Η λέξη «ostrów» σημαίνει «νησί της λίμνης ή του ποταμού».

Ένα γκορντ (ένας μεσαιωνικός σλαβικός οχυρωμένος οικισμός) χτίστηκε εδώ τον Μεσαίωνα. Τα υπάρχοντα ερείπια ενός παρεκκλησιού, μιας εκκλησίας και ενός παλατιού, που θεωρείται ότι είναι το σπίτι των πρώτων Βασιλέων της δυναστείας των Πιάστ, έχουν στεγαστεί για συντήρηση. Σήμερα τα ερείπια είναι αρχαιολογικής σημασίας και ο χώρος του Μουσείου της Δυναστείας των Πιάστ άνοιξε το 1969. Είναι το μεγαλύτερο υπαίθριο μουσείο της Πολωνίας.

Η τοποθεσία είναι ένα από τα επίσημα εθνικά ιστορικά μνημεία της Πολωνίας (*Pomnik historii*), ως ένα από τα πρώτα τέτοια μνημεία που ορίστηκαν στις 16 Σεπτεμβρίου 1994. Ο κατάλογος των εθνικών μνημείων διατηρείται από το Συμβούλιο Εθνικής Κληρονομιάς της Πολωνίας.

## Σημασία
Το νησί είναι σημαντικό στην εθνική ιστορία της Πολωνίας. Κατά τη διάρκεια της βασιλείας του πρώτων κυβερνήτων του πολωνικού κράτους, του Μιέσκο Α΄ και του Μπολέσλαφ Α΄ του Γενναίου, στάθηκε ως ένα από τα κύρια αμυντικά και διοικητικά κέντρα του βασιλείου. Το ερειπωμένο κάστρο και άλλα κτίρια κατασκευάστηκαν κατά τη διάρκεια της βασιλείας του Μιέσκο Α΄, λίγο πριν από το έτος 966.

Είναι επίσης ένα υποψήφιο μέρος ως τον ιστορικό χώρο του προσωπικού βαπτίσματος του Μιέσκο Α΄, της συζύγου του, Ντουμπράβκα της Βοημίας και ολόκληρης της αυλής του, που πραγματοποιήθηκε το Μεγάλο Σάββατο της 14ης Απριλίου 966. Αυτή η ημερομηνία είναι το Βάπτισμα της Πολωνίας, η ιστορική εισαγωγή του Χριστιανισμού στην Πολωνία. Η εκδήλωση σηματοδοτεί επίσης την αρχή του πολωνικού κράτους.

Το νησί είναι επίσης η σκηνή του ιστορικού μυθιστορήματος του 1876 του Γιούζεφ Ιγκνάτσι Κρασέφσκι, *[[Μια Αρχαία Ιστορία]]*.

## Παραπομπές


Κατηγορία:Αρχαιολογικοί τόποι στην Πολωνία
Κατηγορία:Πόβιατ Γκνιέζνο
Κατηγορία:Νησιά της Πολωνίας
Αγγελίνα Τκάτσεβα

Η **Αγγελίνα Τκάτσεβα** () είναι Λευκορωσίδα τσιμπελίστα.

## Βιογραφία
Γεννήθηκε στο Μινσκ της Λευκορωσίας, όπου ξεκίνησε μουσικές σπουδές από πολύ νεαρή ηλικία. Σε ηλικία δέκα ετών έλαβε το πρώτο της βραβείο σε λευκορωσικό διαγωνισμό για νεαρούς μουσικούς, ερμηνεύοντας έργα για τσίμπαλο.

Μετά το πέρας μερικών ετών, συνέχισε τις σπουδές της στην Κρατική Ακαδημία Μουσικής της Λευκορωσίας, στην οποία ολοκλήρωσε τη φοίτησή της το 1983, λαμβάνοντας το δίπλωμά της με ειδίκευση στο τσίμπελ. Την ίδια χρονιά, έλαβε μέρος σε σοβιετικό διαγωνισμό, που διεξήχθη στη Μόσχα, στον οποίο και βραβεύτηκε. Μετά από τον διαγωνισμό, ακολούθησε καριέρα ως σολίστ, πραγματοποιώντας συναυλίες και ρεσιτάλ σε διάφορες πόλης της Σοβιετικής Ένωσης, ενώ ταυτοχρόνως παρέμεινε στην ακαδημία, στο πλαίσιο των μεταπτυχιακών της σπουδών.

## Καριέρα

### Σολίστ
Το ρεπερτόριό της περιλαμβάνει έργα της μπαρόκ, κλασικής, ρομαντικής και, κυρίως, σύγχρονης εποχής. Το 1989 εγκαταστάθηκε μόνιμα στην Ελλάδα, το οποίο στάθηκε αφορμή για να διαγράψει μία νέα καλλιτεχνική πορεία, προσθέτοντας στο βιογραφικό της συνεργασίες με το Μέγαρο Μουσικής Αθηνών,, την Εθνική Λυρική Σκηνή, την Κρατική Ορχήστρα Αθηνών, την Κρατική Ορχήστρα Θεσσαλονίκης, την Ορχήστρα των Χρωμάτων και τα Μουσικά Σύνολα της ΕΡΤ, ενώ γενικά έχει συνεργαστεί και με την Ένωση Ελλήνων Μουσουργών. Επίσης, έχει κάνει εμφανίσεις στο Ωδείο Ηρώδου του Αττικού και στο Θέατρο Παλλάς, αλλά έχει πάρει μέρος και σε πάμπολλα μουσικά φεστιβάλ και εκδηλώσεις σε ολόκληρη την ελλαδική επικράτεια και το εξωτερικό.

### Διδακτική
Έχει παραδώσει μαθήματα στο Ωδείο Αθηνών, στο Ελληνικό Ωδείο, στο Δημοτικό Ωδείο Πατρών και στο Δημοτικό Ωδείο Πετρούπολης. Μαθητές της έχουν υπάρξει οι Αρετή Κετιμέ, Χριστίνα Κουκή, Πέννυ Γεωργοπούλου και Αντώνης Φραγκάκης.

## Δισκογραφία

* *ROM* (Σείριος, 1989)
* *Αν ήμουν άντρας* (Music Box International, 1997)
* *At The Café Aman* (Network Medien, 1998)
* *Πρόβες αποχαιρετισμού* (Ankh Productions, 1999)
* *Η Δόμνα Σαμίου στο Μέγαρο Μουσικής* (ΚΣΔΜ «Δόμνα Σαμίου», 1999)
* *Σεπτέμβριος* (Legend Recordings, 2001)
* *Της κυρα-θάλασσας* (ΚΣΔΜ «Δόμνα Σαμίου», 2002)
* *Άλλοτες όταν εκούρσευαν* (Δημοτικό Ωδείο Πετρούπολης, 2006)
* *Ωδαί* (Music Box International, 2007)
* *Τραγούδια του Αιγαίου* (2008)
* *24 = 24 songs* (Σείριος, 2008)
* *Το χρυσάφι τ' ουρανού* (Protasis, 2015)
* *Modus* (Musicmirror, 2016)
* *Argonauts: Live Under Acropolis* (FM Records, 2017)
* *Μουσική από την Ελλάδα: Δόμνα Σαμίου* (Caprice Records, 2018)
* *Lydian Stone* (Musicmirror, 2019)

## Παραπομπές


## Εξωτερικοί σύνδεσμοι
* Σελίδα στο Discogs
* Σελίδα στο Spotify
* Σελίδα στο iTunes

Κατηγορία:Λευκορώσοι μουσικοί
Κατηγορία:Μουσικοί της έθνικ
Κατηγορία:Παραδοσιακή μουσική
Κατηγορία:Καθηγητές του Ωδείου Αθηνών
Ντένις Μακντόνα

Ο **Ντένις Ρίτσαρντ ΜακΝτόναφ** (αγγλ: *Denis Richard McDonough*, 2 Δεκεμβρίου 1969), είναι Αμερικανός κυβερνητικός αξιωματούχος και πολιτικός, που υπηρέτησε ως 11ος Υπουργός Υποθέσεων Βετεράνων των Ηνωμένων Πολιτειών, στην κυβέρνηση του Τζο Μπάιντεν από το 2021 έως το 2025. Είναι μέλος του Δημοκρατικού Κόμματος.

Επίσης, από το 2013 έως το 2017, υπηρέτησε ως 26ος Επικεφαλής του Επιτελείου του Λευκού Οίκου υπό τον πρόεδρο Ομπάμα, και ως Αναπληρωτής Σύμβουλος Εθνικής Ασφάλειας των ΗΠΑ από το 2010 έως το 2013. 

## Παραπομπές


## Εξωτερικοί σύνδεσμοι
* 

Κατηγορία:Υπουργοί των ΗΠΑ
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Μινεσότα
Κατηγορία:Κυβερνητικοί αξιωματούχοι
Κατηγορία:Προσωπάρχες του Λευκού Οίκου
Σύνδρομο Ζούνιχ-Καγιέ

thumb|right|250px|Το σύνδρομο Ζούνιχ-Καγιέ έχει αυτοσωμικό υπολειπόμενο κληρονομικό μοτίβο.

Το **σύνδρομο Ζούνιχ-Καγιέ**, επίσης γνωστό ως **νευροεκτοδερμικό σύνδρομο Ζούνιχ**, είναι μια σπάνια συγγενής ιχθύαση που περιγράφηκε για πρώτη φορά το 1983. Τα κύρια συμπτώματά του είναι κολόβωμα, καρδιακά ελαττώματα, ιχθυοσωμική δερματοπάθεια, διανοητική αναπηρία και επιληψία. Είναι ένα συγγενές σύνδρομο, με λίγες μόνο περιπτώσεις να έχουν μελετηθεί και δημοσιευθεί.

## Συμπτώματα και σημάδια
Τα συσχετιζόμενα συμπτώματα περιλαμβάνουν ποικίλες κλινικές εκδηλώσεις, όπως κολόβωμα των ματιών, καρδιακά ελαττώματα, ιχθυοσωμική δερματοπάθεια, διανοητική αναπηρία και ανωμαλίες στο αυτί. Περαιτέρω συμπτώματα που μπορεί να προταθούν περιλαμβάνουν χαρακτηριστικές εκφράσεις, απώλεια ακοής και υπερωιοσχιστία.

## Γενετική
Το σύνδρομο Ζούνιχ-Καγιέ θεωρείται ότι έχει αυτοσωμικό υπολειπόμενο πρότυπο κληρονομικότητας. Αυτό σημαίνει ότι το ελαττωματικό γονίδιο βρίσκεται σε ένα αυτόσωμα και δύο αντίγραφα του γονιδίου, ένα από κάθε γονέα, απαιτούνται για να κληρονομήσουν τη διαταραχή. Οι γονείς ενός ατόμου με αυτοσωμική υπολειπόμενη διαταραχή φέρουν και οι δύο ένα αντίγραφο του ελαττωματικού γονιδίου, αλλά δεν εμφανίζουν τη διαταραχή.

## Διάγνωση

## Θεραπεία
Η θεραπεία με ισοτρετινοΐνη μπορεί να προκαλέσει σημαντική επίλυση των δερματικών αλλοιώσεων, αλλά παραμένει ο κίνδυνος δευτερογενούς λοίμωξης.

## Παραπομπές


## Βιβλιογραφία
* 
* 
* 
* 
* 

Κατηγορία:Αυτοσωμικές υπολειπόμενες διαταραχές
Κατηγορία:Σπάνιες ασθένειες
Κατηγορία:Σύνδρομα που επηρεάζουν τα μάτια
Κατηγορία:Σύνδρομα που επηρεάζουν την καρδιά
Κατηγορία:Σύνδρομα με διανοητική υστέρηση
Η πτήση της νίκης

***Η πτήση της νίκης*** (Ισπανικά: *El vuelo de la victoria*) είναι τηλενουβέλα μεξικάνικης παραγωγής του 2017. Βασίζεται στην Βενεζουελάνικη τηλενουβέλα του 1995, *Como tú ninguna*.

Πρωταγωνιστούν Παουλίνα Γότο, Αντρές Παλάσιος και Μανέ ντε λα Πάρρα. 

## Υπόθεση
Η Βικτόρια είναι μια ελεύθερη κοπέλα με ταπεινό υπόβαθρο και επιδιώκει να γίνει σπρίντερ. Εγκαταλείφθηκε από τη βιολογική της μητέρα όταν ήταν παιδί. Η Τσέντσα η  γυναίκα που τη βρήκε μέσα σε ένα καλάθι στο δρόμο την πήρε και την μεγάλωσε σαν τη δική της κόρη. Η Βικτόρια ονειρεύεται να γίνει πρωταθλήτρια στους Ολυμπιακούς Αγώνες και είναι αποφασισμένη να πολεμήσει οποιοδήποτε εμπόδιο. Βρίσκεται επίσης ανάμεσα σε δύο άντρες, τον Αντρές και τον Ραούλ που είναι πρόθυμοι να πολεμήσουν για την αγάπη της.

## Κάστ
*Παουλίνα Γότο ως *Βικτόρια*
*Αντρές Παλάσιος ως *Ραούλ ντε λα Πένια*
*Μανέ ντε λα Πάρρα ως *Αντρές Σαντιμπάνιες*
*Χόρχε Αραβένα ως *Χόρχε*
*Ελισαμπέτ Άλβαρες ως *Μαγδαλένα*
*Ρενέ Εστρίκλερ ως *Κλεμέντε*
*Σουσάνα Ντοσαμάντες ως *Γκλόρια ντε Σαντιμπάνιες*
*Χόρχε Πόσα ως *Χούλιο*
*Βερόνικα κον Κ ως *Τσέντσα*
*Νατάλια Γκερρέρο ως *Σεσίλια*
*Ελένα Ρόχο ως *Μαρία Ισαμπέλ*
*Χουάν Πάμπλο Χιλ ως *Αρτούρο*
*Εύα Σεδένιο ως *Κριστίνα*
*Γκάμπι Μεγιάδο ως *Αδριάνα*
*Τάνια Λισάρδο ως *Ουσουμασίντα*
*Ισαδόρα Γκονσάλες ως *Μιρέγια*
*Ραφαέλ Αμαδόρ ως *Πάδρε Εστέμπαν*
*Λισέττα Ρόμο 
*Άνα Λορένα Ελορδούι ως *Έλσα ντε λα Πένια*
*Ντανιέλ Μαρτίνες ως *Εμιλιάνο*
*Κλαρίσα Γκονσάλες ως *Ελένα Σαντιμπάνιες*
*Μπριγίτ Μπόσο ως *Άνχελα*
*Λάλο Παλάσιος ως *Ελίας*
*Γκιγιέρμο Αβιλάν
*Αντρές Ντουράν
*Πία Σάνς ως *Λους Κλαρίτα*
*Σουσάνα Γκονσάλες ως *Ισαδόρα*
*Αρτούρο Πενίτσε ως *Μπραούλιο*
*Αρσέλια Ραμίρες 
*Αλεχάντρο Ισαγκίρρε

## Παραπομπές


## Εξωτερικοί σύνδεσμοι
*

Κατηγορία:Μεξικάνικες τηλεοπτικές σειρές
Κατηγορία:Τηλενουβέλες της Televisa
Κόλτσεστερ

Το **Κόλτσεστερ** (αγγλικά: *Colchester*, ) είναι ιστορική πόλη με αγορά και ο μεγαλύτερος οικισμός εντός του δήμου του Κόλτσεστερ στην κομητεία Έσσεξ. Σύμφωνα με την απογραφή του 2011, έχει 111.921 κατοίκους. Το Κόλτσεστερ καταλαμβάνει την τοποθεσία του Καμουλόδουνου, της πρώτης μεγάλης ρωμαϊκής πόλης και κάποτε πρωτεύουσας της Ρωμαϊκής Βρετανίας. Το Κόλτσεστερ ισχυρίζεται ότι είναι η παλαιότερη καταγεγραμμένη πόλη της Βρετανίας.

Κτισμένο επί του ποταμού Κολν,  το Κόλτσεστερ βρίσκεται 80 χιλιόμετρα βορειοανατολικά του Λονδίνου και συνδέεται με την πρωτεύουσα μέσω του αυτοκινητοδρόμου Α12 και του σταθμού του που βρίσκεται στην κύρια ανατολική σιδηροδρομική γραμμή. Θεωρείται  δημοφιλής πόλη για τους ταξιδιώτες, και απέχει λιγότερο από 50 χιλιόμετρα από το αεροδρόμιο Στάνστιντ του Λονδίνου και 30 χιλιόμετρα από το λιμάνι επιβατικών πορθμείων του Χάριτς.

Στο Κόλτσεστερ βρίσκεται το Κάστρο του Κόλτσεστερ και ο σύλλογος Κόλτσεστερ Γιουνάιτεντ. Το δημωνύμιο είναι Colcestrian.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αγγλίας
Κατηγορία:Πρώην εθνικές πρωτεύουσες
Ίπσουιτς

Το **Ίπσουιτς** (αγγλικά: *Ipswich*) είναι ιστορική κομητειακή πόλη στο Σάφολκ της Αγγλίας. Η πόλη βρίσκεται στην Ανατολική Αγγλία περίπου16&nbsp;χλμ. μακριά από τις εκβολές του ποταμού Όργουελ στη Βόρεια Θάλασσα. Το Ίπσουιτς βρίσκεται και στη μεγάλη ανατολική σιδηροδρομική γραμμή και στον δρόμο Α12, 100 χιλιόμετρα βορειοανατολικά του Λονδίνου, 89 χλμ. ανατολικά-νοτιοανατολικά του Κέμπριτζ και 72 χλμ. νότια του Νόριτς. Το Ίπσουιτς περιβάλλεται από δύο περιοχές εξαιρετικής φυσικής ομορφιάς.

Το σύγχρονο όνομα του Ίπσουιτς προέρχεται από το μεσαιωνικό όνομα *Gippeswic*, πιθανότατα προέρχεται είτε από αγγλοσαξονικό όνομα προσώπου είτε από προγενέστερο όνομα που δόθηκε στις εκβολές του Όργουελ (αν και δεν σχετίζεται με το όνομα του ποταμού Γκίπιγκ). Είναι επίσης γνωστό ως *Gyppewicus* και *Yppswyche*.  Η πόλη κατοικείται συνεχώς από τη σαξονική περίοδο και θεωρείται ότι είναι μια από τις παλαιότερες πόλεις του Ηνωμένου Βασιλείου. Το Ίπσουιτς ήταν ένας οικισμός μεγάλης οικονομικής σημασίας για την Αγγλία σε όλη την ιστορία της, ιδίως εμπορικά.  Η ιστορική αποβάθρα της πόλης, η σημερινή προκυμαία του Ίπσουιτς, ήταν γνωστή ως η μεγαλύτερη και πιο σημαντική αποβάθρα στο βασίλειο. 

Το Ίπσουιτς είναι μη μητροπολιτική περιοχή και είναι μεγάλος οικισμός παρά το γεγονός ότι δεν έχει χαρακτηριστεί ως πόλη. Η αστική περιοχή του Ίπσουιτς ξεπερνά τα όρια του δήμου κατά πολύ, με το 75% του πληθυσμού της πόλης να ζει μέσα στο δήμο κατά τη στιγμή του 2011 Απογραφής, όταν ήταν η τέταρτη μεγαλύτερη αστική περιοχή της Ανατολικής Αγγλίας, και η 42η μεγαλύτερη αστική περιοχή στην Αγγλία και την Ουαλία. Το 2011, η πόλη του Ίπσουιτς βρέθηκε να έχει πληθυσμό 133.384 κατοίκους, ενώ η κατοικημένη περιοχή του Ίπσουιτς εκτιμάται ότι έχει πληθυσμό περίπου 180.000 το 2011. 

Η πόλη χωρίζεται σε διάφορες περιοχές, με την κεντρική και την παραθαλάσσια να προσελκύει τους περισσότερους. Το κέντρο φιλοξενεί τα καταστήματα λιανικής της πόλης και την ιστορική πλατεία της πόλης, το Cornhill. Η προκυμαία βρίσκεται νότια του κέντρου της πόλης στις όχθες του ποταμού Όργουελ και είναι ένα γραφικό σκηνικό όπου βρίσκεται η εντυπωσιακή μαρίνα της πόλης. Η προκυμαία ήταν ιστορικά ένα βιομηχανικό λιμάνι, αλλά έκτοτε μετατράπηκε σε μια μοντέρνα περιοχή με πολυκατοικίες, εστιατόρια, μπαρ και καφετέριες. Η προκυμαία φιλοξενεί επίσης ένα από τα νεότερα πανεπιστήμια του Ηνωμένου Βασιλείου, το Πανεπιστήμιο του Σάφολκ, το οποίο ιδρύθηκε το 2016.

Το Ίπσουιτς έχει γίνει σημαντικός τουριστικός προορισμός στο Ηνωμένο Βασίλειο με 3,5 εκατομμύρια άτομα να επισκέφθηκαν την πόλη το 2016. Το 2020, το Ίπσουιτς κατατάχθηκε ως αναδυόμενος παγκόσμιος τουριστικός προορισμός από το TripAdvisor. Το Ίπσουιτς ψηφίστηκε ως το 7ο πιο επιθυμητό μέρος για διαβίωση και εργασία στην Αγγλία από το Royal Mail το 2017. Το 2007, το Ίπσουιτς παρέλαβε το βραβείο της καθαρότερης πόλης, και το 2015, το Ίπσουιτς βαθμολογήθηκε ως το τρίτο πιο ευτυχισμένο μέρος στο Ηνωμένο Βασίλειο.

## Παραπομπές


Κατηγορία:Πόλεις της Αγγλίας
Λούτον

Το **Λούτον** (αγγλικά: *Luton*, ) είναι μεγάλη πόλη, δήμος και ενιαία αρχή που βρίσκεται στη νοτιοανατολική Αγγλία, αλλά στην περιοχή της Ανατολικής Αγγλίας για διοικητικούς σκοπούς. Έχει πληθυσμό 213.052 (εκτίμηση 2019) και είναι μια από τις πιο πολυπληθείς πόλεις χωρίς καθεστώς πόλης στο Ηνωμένο Βασίλειο. Η πόλη βρίσκεται επί του ποταμού Λία, περίπου 50 χιλιόμετρα βορειοδυτικά του Λονδίνου. Η ίδρυση της πόλης χρονολογείται στον έκτο αιώνα ως σαξονικό φυλάκιο στον ποταμό Λία, από τον οποίο προέρχεται το όνομά του. Το Λούτον καταγράφεται στο βιβλίο Domesday ως *Loitone* και *Lintone* και μια από τις μεγαλύτερες εκκλησίες στο Μπεντφοντσάιρ, η εκκλησία της Παναγίας, χτίστηκε τον 12ο αιώνα. Υπάρχουν τοπικά μουσεία που εξερευνούν την ιστορία του Λούτον στο Wardown Park και στο Stockwood Park.

Το Λούτον ήταν εδώ και πολλά χρόνια διάσημο για τα πιλοποιία του, και είχε επίσης μεγάλο εργοστάσιο της Vauxhall Motors. Η παραγωγή αυτοκινήτων στο εργοστάσιο ξεκίνησε το 1905 και συνεχίστηκε μέχρι το κλείσιμο του εργοστασίου το 2002. Η παραγωγή επαγγελματικών οχημάτων συνεχίζεται και η έδρα της Vauxhall Motors βρισκόταν για πολλά χρόνια στην πόλη, αλλά μετεγκαταστάθηκε το 2019 στο χωριό Τσάλτον, στο Μπεντφορντσάιρ στα βόρεια σύνορα του δήμου του Λούτον. Το αεροδρόμιο Λούτον του Λονδίνου άνοιξε το 1938 και είναι πλέον ένα από τα μεγάλα αεροδρόμια της Βρετανίας, ενώ υπάρχουν τρεις σιδηροδρομικοί σταθμοί στην πόλη. Το Πανεπιστήμιο του Μπεντφορντσάιρ δημιουργήθηκε από τη συγχώνευση με το Πανεπιστήμιο του Λούτον, και δύο από τις πανεπιστημιουπόλεις του βρίσκονται στο Λούτον.

Η Λούτον Τάουν, με το παρατσούκλι «Οι Καπελάδες» ("The Hatters") λόγω της σύνδεσης της πόλης με την παρασκευή καπέλων, είχε αγωνιστεί για πολλές περιόδους στο αγγλικό πρωτάθλημα και κατέκτησε το Λιγκ Καπ Αγγλίας το 1988. Αγωνίζονται στο Κένιλγουορθ Ρόουντ, έδρα της ομάδας από το 1905, και η άδεια σχεδιασμού για ένα νέο μεγαλύτερο γήπεδο εγκρίθηκε το 2019. Το διεθνές καρναβάλι Λούτον, το μεγαλύτερο καρναβάλι μιας ημέρας στην Ευρώπη, πραγματοποιείται την ημέρα πριν από την τελευταία Δευτέρα του Μαΐου,  και το φεστιβάλ του Αγίου Πατρικίου πραγματοποιείται το σαββατοκύριακο πλησιέστερο στην Ημέρα του Αγίου Πατρικίου καθώς υπάρχει μεγάλη ιρλανδική κοινότητα στο Λούτον. Η πόλη έχει επίσης μεγάλη πακιστανική κοινότητα, η οποία μαζί με τους Ιρλανδούς προσελκύθηκαν για απασχόληση στο εργοστάσιο αυτοκινήτων Vauxhall. Το Luton Hoo είναι ένα αγγλικό εξοχικό, κτήμα και διατηρητέο κτίριο βαθμού Ι που σχεδιάστηκε από τον σκωτσέζικο αρχιτέκτονα Ρόμπερτ Άνταμ.

## Παραπομπές


Κατηγορία:Πόλεις της Αγγλίας
Σύνθετη Μηχανική Αντίσταση

**Η σύνθετη μηχανική αντίσταση** είναι ένα μέτρο του πόσο μια δομή αντιστέκεται στην κίνηση όταν υποβάλλεται σε αρμονική δύναμη. Σχετίζει δυνάμεις με ταχύτητες που δρουν σε ένα μηχανικό σύστημα. Η σύνθετη μηχανική αντίσταση ενός σημείου σε μια δομή είναι ο λόγος της δύναμης που ασκείται στο σημείο προς την προκύπτουσα ταχύτητα σε αυτό το σημείο.  

Η σύνθετη μηχανική αντίσταση είναι το αντίστροφο της μηχανικής εισαγωγής ή της κινητικότητας. Η σύνθετη μηχανική αντίσταση είναι συνάρτηση της συχνότητας \omega της εφαρμοζόμενης δύναμης και μπορεί να ποικίλλει σε μεγάλο βαθμό από τη συχνότητα. Σε συχνότητες συντονισμού, η σύνθετη μηχανική αντίσταση θα είναι χαμηλότερη, πράγμα που σημαίνει ότι απαιτείται λιγότερη δύναμη για να κινηθεί μια δομή με δεδομένη ταχύτητα. Ένα απλό παράδειγμα είναι το σπρώξιμο ενός παιδιού σε μια κούνια. Για να επιτευχθεί το μέγιστο πλάτος ταλάντωσης, η συχνότητα των ωθήσεων πρέπει να είναι κοντά στη συχνότητα συντονισμού του συστήματος.

\mathbf{F}(\omega)=\mathbf{Z}(\omega)\mathbf{v}(\omega)

Όπου \mathbf{F} είναι το διάνυσμα δύναμης, \mathbf{v} είναι το διάνυσμα ταχύτητας, \mathbf{Z} είναι η μήτρα σύνθετης μηχανικής αντίστασης και \omega είναι η γωνιακή συχνότητα.

Η σύνθετη μηχανική αντίσταση είναι ο λόγος ενός δυναμικού (π.χ. δύναμη) προς μια ροή (π.χ. ταχύτητα) όπου οι πραγματικές και φανταστικές συνιστώσες και των δύο αυξάνονται γραμμικά με το χρόνο. Παραδείγματα δυναμικών είναι: δύναμη, ηχητική πίεση, τάση, θερμοκρασία. Παραδείγματα ροών είναι: ταχύτητα, ταχύτητα όγκου, ηλεκτρικό ρεύμα, ροή θερμότητας. Η αντίσταση είναι το αντίστροφο της κινητικότητας.

* Αντίσταση - το πραγματικό μέρος μιας σύνθετης αντίστασης.
* Αντίδραση - το φανταστικό μέρος μιας σύνθετης αντίστασης.

## Δείτε επίσης

* Απόκριση συχνότητας

## Βιβλιογραφικές αναφορές

Κατηγορία:Φυσικά μεγέθη
Σριούσμπερι

Το **Σρώσμπερυ** (αγγλικά: *Shrewsbury*, ) είναι μεγάλη πόλη με αγορά και η κομητεία Σρόπσιρ της Αγγλίας. Η πόλη είναι κτισμένη στις όχθες του ποταμού Σέβερν, 240 χιλιόμετρα βορειοδυτικά του Λονδίνου. Σύμφωνα με την απογραφή του 2011, το Σρώσμπερυ είχε πληθυσμό 71.715 κατοίκους.

Το κέντρο της πόλης έχει διασώσει σε μεγάλο βαθμό τη μεσαιωνική πολεοδομία του και πάνω από 660 διατηρητέα κτίρια, συμπεριλαμβανομένων πολλών ξύλινων κτιρίων από τον 15ο και 16ο αιώνα. Το Κάστρο του Σρώσμπερυ, ένα οχυρό από κόκκινο ψαμμίτη, και το Αββαείο του Σρώσμπερυ, πρώην μοναστήρι των Βενεδικτίνων, ιδρύθηκαν το 1074 και το 1083 αντίστοιχα από τον Νορμανδό κόμη του Σρώσμπερυ, Ρότζερ ντε Μοντγκόμερυ. Η πόλη είναι η γενέτειρα του Καρόλου Δαρβίνου και είναι εκεί που πέρασε 27 χρόνια από τη ζωή του.

14 χιλιόμετρα ανατολικά των συνόρων με την Ουαλία, το Σρώσμπερυ αποτελεί το εμπορικό κέντρο του Σρόπσιρ και της κεντρικής Ουαλίας, με έσοδα λιανικής ύψους 300 εκατομμυρίων λιρών το χρόνο, και διαθέτει επίσης ελαφρά βιομηχανία και κέντρα διακομιδής. Οι αυτοκινητόδρομοι Α5 και Α49 περνούν κοντά από την πόλη και πέντε γραμμές συναντώνται στον σιδηροδρομικό σταθμό του Σρώσμπερυ .

## Παραπομπές


Κατηγορία:Πόλεις της Αγγλίας